CELEX: 31983R2166
Language: ro
Date: 1983-07-29 00:00:00
Title: Regulamentul (CEE) nr. 2166/83 al Comisiei din 29 iulie 1983 privind instituirea unui sistem de licențe pentru anumite activități de pescuit efectuate într-o zonă situată la nord de Scoția (perimetrul Shetland)

04/Volumul 01
            
            
               RO
            
            
               Jurnalul Ofícial al Uniunii Europene
            
            
               63
            
         31983R2166
   
               L 206/71
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2166/83 AL COMISIEI
   
   din 29 iulie 1983
   privind instituirea unui sistem de licențe pentru anumite activități de pescuit efectuate într-o zonă situată la nord de Scoția (perimetrul Shetland)
   COMISIA COMUNITĂȚILOR EUROPENE,
   având în vedere Tratatul de instituire a Comunităților Economice Europene,
   având în vedere Regulamentul (CEE) nr. 170/83 al Consiliului, din 25 ianuarie 1983, privind instituirea unui sistem comunitar de conservare și administrare a resurselor de pescuit (1), în special articolul 7 al acestui regulament,
   întrucât activitățile de pescuit efectuate de navele comunitare într-o zonă situată la nord de Scoția sunt supuse unui sistem de licențe administrat de Comisie în numele Comunității;
   întrucât este necesară stabilirea modalităților de aplicare a acestui sistem, în special procedura de transmitere a caracteristicilor navelor care doresc să pescuiască în zona menționată, procedura de comunicare a mișcărilor navelor în această zonă și lista de specii demersale pentru care este autorizat pescuitul;
   întrucât măsurile luate în cadrul prezentului regulament sunt în conformitate cu avizul Comitetului de gestionare a resurselor de pescuit,
   ADOPTĂ PREZENTUL REGULAMENT:
   Articolul 1
   (1)   Statele membre transmit anual Comisiei, până la data de 1 decembrie, lista cu navele aflate sub pavilionul lor sau înmatriculate în porturile lor, pentru care poate fi solicitată o licență de pescuit privind zona menționată în anexa II, alineatul A din Regulamentul (CEE) nr. 170/83 (denumită, în continuare, „zona”). O copie a acestei liste se transmite autorităților de control competente din Regatul Unit, respectiv Departamentului de Agricultură și Pescuit al Scoției, Chesser House, UK-Edinburgh, telex 72 76 96 SODAFS. Lista prezentată este valabilă pentru anul civil următor. Pentru 1983, lista trebuie transmisă încă de la intrarea în vigoare a prezentului regulament și este valabilă până pe 31 decembrie 1983.
   (2)   Lista citată la alineatul (1) poate fi revizuită pe 1 aprilie, pe 1 iulie și pe 1 octombrie. Toate modificările aduse se comunică Comisiei și autorităților de control competente din Regatul Unit.
   (3)   Lista conține următoarele informații pentru fiecare navă:
   
               —
            
            
               numele navei;
            
         
               —
            
            
               literele și cifrele exterioare de identificare;
            
         
               —
            
            
               lungimea dintre perpendiculare;
            
         
               —
            
            
               indicativul de apel radio.
            
         Articolul 2
   (1)   Conform procedurii prezentate la articolul 3, se consideră că navele dețin o licență care le autorizează să pescuiască în zonă timp de o săptămână, numită, de acum înainte, „perioada de licență”.
   (2)   O perioadă de licență începe duminica, la ora 00.00, în timp universal (GMT), și se încheie sâmbăta următoare, la orele 24.00 (GMT).
   (3)   O navă poate pescui pe durata mai multor perioade de licență consecutive, în conformitate cu procedura decisă în articolul 3.
   Articolul 3
   (1)   Săptămânal, până joia la orele 12.00 (GMT), statele membre comunică prin telex Comisiei și, pentru informare, autorităților competente din Regatul Unit, lista cu navele care au depus o cerere de licență de pescuit în zonă pentru perioada următoare de licență.
   (2)   Fiecare listă indică numele, literele și cifrele exterioare de identificare ale navelor menționate. Numai navele care figurează pe lista avută în vedere la articolul 1 pot beneficia de licență.
   (3)   Comisia examinează listele avute în vedere la alineatul (1) și transmite, prin telex, autorităților de control competente din Regatul Unit lista definitivă până vinerea următoare la orele 12.00 (GMT). Navele care figurează pe această listă definitivă vor fi, așadar, considerate posesoare ale licenței care le permite să pescuiască în perioada următoare de licență.
   (4)   În cazul în care Comisia nu se află în posesia noii liste până joia la orele 12.00 (GMT), pentru perioada următoare de licență se va aplica lista definitivă precedentă.
   (5)   În perioada de valabilitate a unei liste definitive, un stat membru poate solicita, printr-un telex adresat Comisiei și o copie adresată autorităților de control competente din Regatul Unit, înlocuirea unei nave menționate în această listă cu o altă navă care figurează pe lista avută în vedere la articolul 1 sau, dacă pe lista definitivă sunt trecute mai puține nave decât numărul maxim de nave autorizat să-și exercite simultan activitatea în zonă, adăugarea uneia sau a mai multor nave, în limitele acestui număr maxim.
   (6)   Comisia transmite, prin telex, statului membru interesat și autorităților de control competente din Regatul Unit, în cel mai scurt timp și, în orice caz, în termen de o zi lucrătoare de la recepționarea cererii, orice modificare a listei definitive. Acest stat membru informează imediat pe proprietarul sau pe căpitanul navelor respective despre modificarea listei.
   Nici o navă înlocuitoare și nici o navă suplimentară nu poate fi considerată ca deținătoare a unei licențe de pescuit înainte ca statul membru în cauză și autoritățile de control competente să fi fost informate, de către Comisie, în legătură cu modificarea listei.
   Articolul 4
   (1)   Proprietarul sau căpitanul fiecărei nave posesoare de licență transmite imediat Comisiei Comunităților Europene, pe adresa Bruxelles, telex 24 189 FISEU-B, și autorităților de control competente din Regatul Unit, prin intermediul unuia dintre stațiile de radio enumerate în anexa l:
   
               —
            
            
               fiecare intrare în zonă și fiecare ieșire din aceasta;
            
         
               —
            
            
               fiecare intrare într-un port situat în interiorul zonei și fiecare ieșire din acest port.
            
         (2)   Comunicarea avută în vedere la alineatul (1) va conține următoarele informații:
   
               —
            
            
               tipul de mișcare menționat la alineatul (1);
            
         
               —
            
            
               data, ora și poziția geografică a navei;
            
         
               —
            
            
               numele navei;
            
         
               —
            
            
               literele și cifrele exterioare de identificare a navei;
            
         
               —
            
            
               numele căpitanului.
            
         Articolul 5
   Speciile demersale menționate în anexa II alineatul B din Regulamentul (CEE) nr. 170/83 sunt cele enumerate în anexa II a prezentului regulament.
   Articolul 6
   Prezentul regulament intră în vigoare în ziua următoare publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 1983.
      
         
            Pentru Comisie
         
         Giorgios CONTOGEORGIS
         
         
            Membru al Comisiei
         
      
   
   
      (1)  JO L 24, 27.1.1983, p. 1.
   ANEXA I
   Lista stațiilor radio prin intermediul cărora trebuie transmise mesajele menționate în articolul 4
   
               Nume
            
            
               Indicativ radio
            
         
               Humber
            
            
               GKZ
            
            
                
            
         
               Cullercoats
            
            
               GCC
            
            
                
            
         
               Wick
            
            
               GKR
            
            
                
            
         
               Portpatrick
            
            
               GPK
            
            
                
            
         
               Stonehaven
            
            
               GND
            
            
                
            
         
               Portishead
            
            
               GKA
            
            
                
            
         
               GKB
            
            
                
            
         
               GKC
            
            
                
            
         
               Boulogne
            
            
               FFB
            
            
                
            
         
               Brest
            
            
               FFU
            
            
                
            
         
               Saint-Nazaire
            
            
               FFO
            
            
                
            
         
               Bordeaux
            
            
               FFC
            
            
                
            
         
               Norddeich
            
            
               DAF
            
            
               DAK
            
         
               DAH
            
            
               DAL
            
         
               DAI
            
            
               DAM
            
         
               DAJ
            
            
               DAN
            
         
               Oostende
            
            
               OST
            
            
                
            
         ANEXA II
   Lista cu speciile demersale menționate în anexa II alineatul B din Regulamentul (CEE) nr. 170/83 al Consiliului
   
               Denumirea științifică
            
            
               Numele comun
            
         
               
                  Scophthalmus rhombus
               
            
            
               Calcanul neted
            
         
               
                  Limanda limanda
               
            
            
               Limandă
            
         
               
                  Hippoglossus hippoglossus
               
            
            
               Halibut
            
         
               
                  Reinhardtius hippoglossoides
               
            
            
               Halibut negru
            
         
               
                  Microstomus kitt
               
            
            
               Limandă limbă-de-mare
            
         
               
                  Lepidorhombus whiffiagonis
               
            
            
               Cardină
            
         
               
                  Pleuronectes platessa
               
            
            
               Calcan mic
            
         
               
                  Rhombus (= Psetta) maximus
               
            
            
               Calcan
            
         
               
                  Glyptocephalus cynoglossus
               
            
            
               Cambulă cenușie
            
         
               
                  Gadus morhua
               
            
            
               Cod de Atlantic
            
         
               
                  Melanogrammus aeglefinus
               
            
            
               Eglefin
            
         
               
                  Merluccius merluccius
               
            
            
               Merlucius
            
         
               
                  Molva molva
               
            
            
               Mihalț-de-mare
            
         
               
                  Pollachius pollachius
               
            
            
               Polac
            
         
               
                  Pollachius virens
               
            
            
               Cod negru
            
         
               
                  Brosme brosme
               
            
            
               Brosma
            
         
               
                  Merlangus merlangus
               
            
            
               Merlan
            
         
               
                  Anarhichas spp.
            
            
               Specii de Lup-de-mare/dentex comun
            
         
               
                  Conger conger
               
            
            
               Murenă
            
         
               
                  Trigla spp.
            
            
               Specii de Rândunică-de-mare
            
         
               
                  Lophius spp.
            
            
               Specii de Pește-undițar
            
         
               
                  Sebastes spp.
            
            
               Specii de sebastă
            
         
               
                  Squalus acanthias
               
            
            
               Câine de mare
            
         
               
                  Alte Squalidae, Sczliorhinidae spp.
            
            
               Alte specii de rechini cu spini
            
         
               
                  Raja spp.
            
            
               Specii de vulpi-de-mare
            
         
               
                  Alte Pleuronectidae spp.
            
            
               Pești plați
            
         
               
                  Alte Gadidae spp., cu excepția Micromesistius poutassou și a Trisopterus esmarkii
               
            
            
               Pești rotunzi, cu excepția putasuului și a capelinului norvegian
            
         
               
                  Sparidae spp.
            
            
               Specii de dorade